**VABILO**

Vljudno vabljeni na delavnico z naslovom

**Potencial** **ne-*Saccharomyces* kvasovk pri pridelavi belih vin**

Delavnica bo potekala v okviru projekta 'Razvoj novih potencialov v vinogradništvu in enoturizmu spodnje Vipavske doline – ENOTOUR 2', financiranega s strani programa LAS v Objemu sonca.

Delavnica bo potekala v **četrtek, 23. 2. 2023, ob 18. uri** na kmetiji Colja iz Branika

**Program**

1. **Predstavitev aktivnosti v okviru projekta Enotour 2**

Prikaz osnutka info table v kraju, preliminarni program dogodka na gradu Rihemberk (12.5.2023). Predstavi Tina Mihelj (Zavod za turizem Nova Gorica in Vipavska dolina)

1. **Predstavitev novosti pri kmetijskih subvencijah v vinogradništvu od 2023 dalje**

Novosti v Skupni kmetijski politiki 2023-2027 bo predstavila Mojca Mavrič Štrukelj (Kmetijsko gozdarski zavod Nova Gorica)

1. **Potencial ne-Saccharomyces kvasovk pri pridelavi belih vin**

Prikazani bodo rezultati raziskav, ki so potekali v okviru projekta testiranja različnih ne-*Saccharomyces* kvasovk pri fermentaciji belih vin. Predstavi dr. Klemen Lisjak (Kmetijski Inštitut Slovenije)

1. **Degustacija belih vin Chardonnay, Sauvignon, Malvazija članov konzorcija vinarjev Vipavske doline**.

Primerjalna degustacija belih vin. Vinarji prinesejo do 2 vzorca belih vin letnika 2022, ki bodo potencial za značko 'Vipavska dolina Izbrano'. Vina so lahko iz tankov ali sodov. Planiramo degustacijo 15-20 vzorcev vin. Delavnico vodita Tamara Rusjan (Kmetijsko gozdarski zavod Nova Gorica) in dr. Klemen Lisjak (Kmetijski Inštitut Slovenije).

Delavnica je namenjena vinogradnikom in vinarjem spodnje Vipavske doline, mladim s podeželja ter splošni javnosti.

Vabljeni.